МИНИСТЕРСТВО НА ВЪТРЕШНИТЕ РАБОТИ

ОБЛАСТНА ДИРЕКЦИЯ НА МВР - ВРАЦА

Рег. № 369р-24065-16.11.2026 г.
ОБЯВА

Областна дирекция на МВР – Враца обявява процедура за избор на кандидати за заемане на вакантна длъжност за лице работещо по трудово правоотношение (ЛРТП), по чл. 67, ал. 1, т. 1 от Кодекса на труда, за неопределено време, за длъжността, както следва:
НАЧАЛНИК, СКЛАД ("Вещеви" и КЕИ), той и домакин 
в сектор „Управление на собствеността и социални дейности“  при Областна дирекция на МВР – Враца – 1 (една) вакантна длъжност;
I. ИЗИСКВАНИЯ ЗА ЗАЕМАНЕ НА ДЛЪЖНОСТТА: 
Кандидатите за участие в процедурата трябва да отговарят на следните изисквания:

1. Да имат българско гражданство;

2. Да не са осъждани за умишлено престъпление от общ характер, независимо от реабилитацията;

3. Да не са привлечени като обвиняеми или да не са подсъдими за умишлено престъпление от общ характер;

4. Да са пълнолетни;

5. Минимално образование – средно; 

6. Минимален професионален стаж – не се изисква.

7. Да притежават свидетелство за управление на МПС.
ІІ. ОПИСАНИЕ НА ДЛЪЖНОСТТА, СЪГЛАСНО ДЛЪЖНОСТНАТА ХАРАКТЕРИСТИКА:

1. Служителят е материално отговорно лице.

2. Носи пълна имуществена отговорност за числящите му се наличности на стоково- материални ценности, правилното и своевременно заприходяване и изписване на имуществото.

3. Организира, ръководи и координира приемо-предавателната дейност на стоково- материалните ценности, номенклатура на сектора.

4. Грижи се за правилното съхранение, поддържане и отчитане на вещевото имущество по видове, съобразно правилниците и инструкцията за отчетността на материалните средства в МВР.

5. Организира и лично участва в приемането и предаването на материалните ценности.

6. Приема, заприходява и раздава по наряд вещево имущество.

7. Планира и организира товаро-разтоварните работи в склада.

8. Следи за количеството и качеството на доставеното имущество и урежда своевременно възникналите рекламации, като уведомява началника си.

9. Следи за недопускане на загуби от изтичане на срокове на годност, кражби и лошо съхранение, като носи материална отговорност за поверените му активи. 

    10. Следи наличностите на вещевото имущество по видове в складовете, за които отговаря, изучава нуждите на служителите и информира непосредствения си началник;

11. Оформя цялата документация по прихода, разхода и брака на вещевото имущество, съгласно нормативните документи.

12. Организира почистването и поддържането на складовите помещения, съобразно хигиенно - санитарните и противопожарни изисквания.

13. Заделя за брак активите, дошли в състояние на пълна или частична негодност за използване по предназначение и подготвя документите, доказващи това обстоятелство.
14. Следи за правилното стопанисване и експлоатацията на наличния сграден фонд и инвентар.

15. Следи за аварии и повреди в складовите помещения и тяхното своевременно отстраняване.

16. Отговаря за ефективното използване на зачисленият му автомобил, съгласно действащите заповеди;

17. Води вярно, точно и своевременно експлоатационната тетрадка на зачислената му техника;

18. Следи за недопускане на загуби от изтичане на срокове на годност, кражби и лошо съхранение, като носи материална отговорност за поверените му стоково - материални ценности;

19. Извършва годишната инвентаризация на цялото имущество. Предлага за преразпределение залежалото имущество.

20. Спазва правилата на техниката за безопасност на труда при товаро-разтоварни работи. 

21. Задължен е да изпълнява различните видове предписания свързани със здравословните и безопасни условия на труд.

22. С цел осигуряване на безопасност и здраве при работа служителят е длъжен:

- Да се явява на работа в състояние, което позволява да изпълнява служебните си задължени.

- Да спазва правилата за безопасни и здравословни условия на труд, съгласно проведените инструктажи.

- Да спазва трудовата дисциплина, установения ред и изискванията на нормативните актове по безопасността, хигиената на труда, наредби и инструкции за противопожарна безопасност и охрана на труда във вещеви складове на МВР.

- Да носи отговорност за собствената си безопасност, както и за тази на лицата, които могат да пострадат от неговите действия или бездействия.

-  Да спазва техническите и технологични правила.

23. Да познава и спазва правилата на Кодекса за поведение на служителите в държавната администрация;

24. Да познава и спазва законови и подзаконови актове и ръководните документи, регламентиращи вещевото осигуряване в системата на МВР, като:

-правилници и инструкции за отчитане на стоково-материалните средства в МВР;

-инструкции и наредби за провеждане на инвентаризации в МВР;

-заповеди и нормативни документи за полагащо се вещево имущество и правилата за съхранение и експлоатация на същото;

25. Да познава, спазва и изпълнява съответните вътрешноведомствени актове (заповеди и разпореждания), издадени от министъра на вътрешните работи, главния секретар на МВР и административния секретар на МВР, които са с общ адресат – отнасят се до дейността на всички структури или до всички служители на МВР;

26. Да познава номенклатурата на доставяното вещево имущество като вид, марка, модел, и др. 

27. Да работи само с изправни съоръжения, машини, уредби, апарати, инструкции и пр.

28. При констатиране на неизправност да сигнализира на прекия ръководител.

29. Да не извършва несвойствена работа без разрешение на прекия ръководител, която може да доведе до злополука.

30. Задължително да използва по предназначение личните предпазни средства и специалното работно облекло и обувки.

31. Служителят задължително подлежи на профилактичен медицински преглед, осигурен от работодателя.

32. Да притежава свидетелство за управление на МПС.

33. Да носи дисциплинарна отговорност за неизпълнението на съответните нормативни и вътрешноведомствени актове.

34. Да изпълнява и други задачи, възложени от ръководството в рамките на притежаваната квалификация и компетентност.

III. ОСНОВНО МЕСЕЧНО ВЪЗНАГРАЖДЕНИЕ ЗА ДЛЪЖНОСТТА:
Граници (от-до) на заплатите, определени за длъжността – от 704,36 евро до 882,60 евро, съгласно Наредба № 8131з-919/13.07.2017 г. за размера на основните месечни възнаграждения на държавните служители по чл. 142, ал. 1, т. 1 и ал. 3 от Закона за министерството на вътрешните работи и размера на началните и максималните заплати за длъжност на лицата, работещи по трудово правоотношение.

Върху заплатата за длъжност се начислява и добавка за работа в МВР в размер на 5 %, с което се формира основната заплата.

IV. НЕОБХОДИМИ ДОКУМЕНТИ И СРОК ЗА ПОДАВАНЕ:

1. Заявление (по образец);

2. Анкетна карта (по образец);

3. Декларация по чл. 4, ал. 1, т. 2 от Закона за защита на личните данни (по образец);

4. Декларация, че кандидатът притежава българско гражданство (по образец);
5. Нотариално заверено копие на диплома за завършено в Република България средно образование, ако не е вписана в регистъра по чл. 141, ал. 3 от Закона за предучилищното и училищното образование. При издадена диплома за завършено средно образование от чуждестранно учебно заведение - нотариално заверено копие на удостоверение за признато образование; кандидатите имат задължение да извършват проверка в регистрите за наличието на регистрация на дипломата;

6. Свидетелство за управление на МПС (копие);

7. Медицинско свидетелство от личен лекар за работа в МВР и ТЕЛК решение, ако е налично;

8. Медицинско удостоверение за извършена проверка, че кандидата не се води на учет от Център за психично здраве;

9. Удостоверяващи документи, че кандидата не е привлечен като обвиняем или подсъдим за умишлено престъпление от общ характер (от окръжна и районна прокуратура);
10. Копия от документи, удостоверяващи трудовия стаж и професионалния опит (трудова книжка, служебна книжка или друг документ, удостоверяващ придобит стаж) – при наличие на такива;
11. Други документи (свидетелства, удостоверения, сертификати), съобразно обявените изисквания;
При подаването на документи личната карта се представя за сверяване.

Документите могат да бъдат подавани лично или чрез пълномощник в 7-дневен срок, считано от деня следващ датата на публикуване на обявата в електронната страница на ДЧР и ОДМВР – Враца, всеки работен ден от 14.00 ч. до 15.00 ч. на адрес: гр. Враца, ул. „Поп Косто Буюклийски“ № 10, сектор „Координация, административно и правно обслужване и човешки ресурси“ при Областна дирекция на МВР – Враца.

Телефони за допълнителна информация и справки – 092/692 444 и 092/692 524.

Кандидати, получили образци на документи за кандидатстване в последните три дни от срока, могат да подадат документите в 3-дневен срок от крайната дата за подаване.

Обявата, списъците и други съобщения във връзка с процедурата ще бъдат обявени на електронната страница на дирекция „Човешки ресурси” – МВР и на ОДМВР – Враца в интернет. 

Обявата да се постави на информационното табло в ОДМВР-Враца и изпрати на структурните звена в ОДМВР-Враца, за сведение.
ВПД ДИРЕКТОР: /п/
                                    СТАРШИ КОМИСАР 
       Александър Цветанов
PAGE  
3

